Проект!

Образец № 6.1

Обособена позиция №1

**ДОГОВОР**

**№ \_\_\_\_\_\_\_\_\_\_\_\_/2019г.**

Днес, \_\_\_\_\_\_\_\_\_\_\_ 2019 г., в гр. София, между:

“**БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС № BG 175403856, представлявано от инж. Любомир Симеонов Илиев, в качеството на Управител, наричано за краткост “**ВЪЗЛОЖИТЕЛ”**, от една страна

и

 “ ……………………………………… ”,със седалище и адрес на управление: гр. ……………., ул. ………………. , вписано в Търговския регистър при Агенцията по вписванията с ЕИК № ............................... , ИН по ЗДДС № ……………….. , представлявано от ……………………………………… , в качеството на ……………. , наричано за краткост **“ИЗПЪЛНИТЕЛ”**, от друга,

на основание чл.183 от Закона за обществените поръчки и влязло в сила Решение № ……..…/………. 2019г. на Управителя на „БДЖ – Товарни превози” ЕООД, след проведено публично състезание с предмет *„Доставка на челни въздухоспирателни кранове LH3 1 ¼" и LH3 1" (ляво и дясно изпълнение) за ПЖПС и съединителни въздушни ръкави (комплект с муфа, накрайник и скоби) за главен и спомагателен въздухопровод на локомотиви и товарни вагони, собственост на „БДЖ – Товарни превози” ЕООД”*, делима на 2 обособени позиции, за обособена позиция 1,се сключи настоящият договор за следното:

1. **ПРЕДМЕТ НА ДОГОВОРА**

 **Чл.1.(1)** Възложителят възлага, а Изпълнителят приема да извърши срещу заплащане, при условията на този договор, доставка на:

- 100 бр.челен въздухоспирателен кран LH3 1 ¼” (50 бр. ляв и 50 бр. десен);

- 20 бр. челен въздухоспирателен кран LH3 1” (10 бр. ляв и 10 бр. десен);

 (2) Изпълнителят се задължава да достави посочените по вид и количество части, съгласно техническите изисквания, заложени в „Техническа спецификация задоставка на челни въздухоспирателни кранове LH3 1 ¼" и LH3 1" (ляво и дясно изпълнение) за ПЖПС, собственост на „БДЖ – Товарни превози” ЕООД” (Приложение № 1), неразделна част от този договор.

**ІI. ЦЕНИ И НАЧИН НА ПЛАЩАНЕ**

 **Чл.2.(1)** За изпълнението на предмета на договора, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цена, в размер на ………………….. (словом) без ДДС, съгласно Ценовото предложение на ИЗПЪЛНИТЕЛЯ, както следва:

 **1.** доставка на 100 бр.челни въздухоспирателни кранове LH3 1 ¼” (50 бр. ляв и 50 бр. десен):

 1.1. единична цена за доставка на въздухоспирателен кран LH3 1 ¼” - ляв, с каталожен № ………………… - ........................лв. без ДДС;

 1.2. единична цена за доставка на въздухоспирателен кран LH3 1 ¼” - десен, с каталожен № ………………… - ........................лв. без ДДС;

1.3.Общата стойност за доставка на 100 броя въздухоспирателен кран LH3 1 ¼” (50 бр. ляв и 50 бр. десен), е ..................... лв. без ДДС.

**2.** доставка на 20 бр. челни въздухоспирателни кранове LH3 1"(10 бр. ляв и 10 бр. десен):

 2.1. единична цена за доставка на въздухоспирателен кран LH3 1" - ляв, с каталожен № ………………… - ........................лв. без ДДС;

 2.2. единична цена за доставка на въздухоспирателен кран LH3 1" - десен, с каталожен № ………………… - ........................лв. без ДДС;

 2.3. Общата стойност за доставка на 20 броя въздухоспирателен кран LH3 1"(10 бр. ляв и 10 бр. десен) е ..................... лв. без ДДС.

 **(2)** Цените се разбират DDP, съгласно изискванията на INCOTERMS 2011 (включително опаковка, маркировка, транспорт, застраховка, мито), в складовете на ВЪЗЛОЖИТЕЛЯ:

 • Вагоноремонтен цех Подуяне - гр. София, ул. „Майчина слава” № 2;

 • Вагоноремонтен цех Пловдив - гр. Пловдив, бул. „Найчо Цанов” № 42А;

 • Вагоноремонтен цех Горна Оряховица – разпределителна, гр. Горна Оряховица, гара Горна Оряховица - разпределителна;

 • Локомотивно депо Стара Загора - гр. Стара Загора, п.к. 6002, кв. „Индустриален”;

 **(3)** Цените са валидни за целия срок на действие на договора и включват всички разходи за доставка, включително за транспорт, опаковка и маркировка.

**Чл.3.(1)** Плащането ще се извърши в лева, по банков път, по следната банкова сметка – IBAN ……………………. , BIC …………………, титуляр …………………….. , в срок до 30 календарни дни след представяне на следните документи:

1. оригинална фактура, издадена на името на ”БДЖ – Товарни превози” ЕООД, с адрес: гр. София - 1080, ул. “Иван Вазов” № 3, МОЛ – инж. Любомир Илиев– Управител, съдържаща № и предмет на договора;
2. приемо - предавателен протокол за извършената доставка, подписан от оправомощени представители на двете страни;
3. документи/протоколи от проведени изпитвания, вид „2.2”, съгласно т.3.2 от БДС EN 10204 или еквивалентен/и, в съответствие с изискванията на БДС EN 14601 за: момент на отваряне/затваряне и проверка на фиксирането на ръкохватката в крайни положения; време за спадане на налягането (проходимост); изпитване на плътност.

 **(2)** На плащане подлежат само приетите без забележки от Възложителя челни въздухоспирателни кранове.

**(3)** Адресът, на който трябва да се предоставят документите за извършване на плащането е: гр. София - 1080, ул. “Иван Вазов” № 3, ”БДЖ – Товарни превози” ЕООД, дирекция „Ремонт на локомотиви и товарни вагони”, отдел „Ремонт на товарни вагони”.

**(4)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него при спазване на изискванията на чл.66 от ЗОП.

1. **СРОК, МЯСТО, НАЧИН НА ИЗВЪРШВАНЕ НА ДОСТАВКАТА И МАРКИРОВКА**

**Чл.4.** Настоящият договор влиза в сила от датата на подписването му и се сключва за срок от 4 (четири) месеца или до изчерпване на стойността му.

**Чл.5.(1)** ИЗПЪЛНИТЕЛЯТ се задължава да извърши доставката на челни въздухоспирателни кранове на 1 партида, разпределена по брой и до складове на ВЪЗЛОЖИТЕЛЯ, съгласно „Техническа спецификация за доставка на челни въздухоспирателни кранове LH3 1 ¼" и LH3 1" (ляво и дясно изпълнение) за ПЖПС, собственост на „БДЖ – Товарни превози” ЕООД”, в срок до ……………….. дни /не повече от 90 (деветдесет) дни от сключване на договора/, съгласно Техническото предложение на Изпълнителя.

 **(2)** Транспортирането на частите до складовете на ВЪЗЛОЖИТЕЛЯ се извършва за сметка на ИЗПЪЛНИТЕЛЯ, с организиран от него транспорт.

 **(3)** Въздухоспирателните кранове се доставят опаковани в стандартната опаковка на производителя, осигуряваща запазване на целостта им и изключваща евентуални повреди при

транспортиране и съхранение. Всяка опаковка трябва да бъде обозначена със знака на производителя и да съдържа описание на доставения артикул.

 **(4)** На предаване и приемане подлежат само въздухоспирателните кранове, които съответстват по вид и количество на заявените с този договор, при условие, че са придружени с документи за съответствие.

 **(5)** Предаването и приемането на челните въздухоспирателни кранове се удостоверява от комисия, съставена от представители на ВЪЗЛОЖИТЕЛЯ и ИЗПЪЛНИТЕЛЯ.

 **(6)** Комисията по предходната алинея е длъжна да прегледа и преброи доставените части и да установи съответствието/несъответствието им по вид и количество на определеното по този договор. За извършените констатации се съставя двустранен приемо-предавателен протокол (два броя в оригинал), в който се описват всички констатирани несъответствия, видими недостатъци и отклонения. При открити несъответствия, липси и/или дефекти, ВЪЗЛОЖИТЕЛЯТ е длъжен да допълни липсващите количества и/или да замени дефектните части с качествени такива, в едномесечен срок, считано от датата на подписване на протокола. Дефектните и несъответстващи на договореното количества, се считат за недоставени.

 **(7)** За дата на доставката на въздухоспирателните кранове се счита датата на двустранно подписания приемо-предавателен протокол по предходната алиния.

 **(8)** Маркировката на доставените части трябва да бъде съгласно съгласно изискванията на фиш на UIC 583 и да съдържа:

• знак за унификация;

• знак на производителя;

• знак BDZ;

• година на производство (последните две цифри).

 **(9)** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**ІV. ПРАВА И ЗАДЪЛЖЕНИЯ НА СТРАНИТЕ**

 **Чл. 6.(1)** ВЪЗЛОЖИТЕЛЯТ има право:

1. да получи качествено и в срок изпълнение на задълженията, поети с този договор.

2. да задържи съответна част или цялата гаранция за изпълнение, при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел VІІ.

 3. да прави рекламации при установяване на липси, дефекти или несъответствия на доставените части с приложената към този договор „Техническа спецификация за доставка на челни въздухоспирателни крановеLH3 1 ¼" и LH3 1" (ляво и дясно изпълнение)за ПЖПС на "БДЖ - Товарни превози" ЕООД”.

 4. да изисква от ИЗПЪЛНИТЕЛЯ да представи сключените договори за подизпълнение с посочените в офертата подизпълнители.

 **(2).** ВЪЗЛОЖИТЕЛЯТ е длъжен:

1. да заплати на ИЗПЪЛНИТЕЛЯ цената за доставените части в размера, при условията и в срока, съгласно този договор.

2. да приеме доставката в срока и на посочените в настоящия договор места, когато тя съответства на поставените от ВЪЗЛОЖИТЕЛЯ изисквания и при проверката не са установени несъответствия, липси и/или видими недостатъци.

3. да не разпространява под каквато и да е форма всяка предоставена му от ИЗПЪЛНИТЕЛЯ информация, представляваща търговска тайна и изрично посочена от ИЗПЪЛНИТЕЛЯ като такава в представената от него оферта.

4. да освободи представената от ИЗПЪЛНИТЕЛЯ гаранция за изпълнение, в сроковете и при условията на договора, освен ако не са налице основанията за нейното задържане.

**Чл.7.(1)** ИЗПЪЛНИТЕЛЯТ има право:

1. да получи договорената цена в размера, при условията и в срока, посочени в този договор.

2. да иска от ВЪЗЛОЖИТЕЛЯ необходимото съдействие;

**(2).** ИЗПЪЛНИТЕЛЯТ e длъжен:

1. да изпълни възложеното с този договор точно, качествено, в срок и в съответствие с „Техническа спецификация за доставка на челни въздухоспирателни кранове LH3 1 ¼" и LH3 1" (ляво и дясно изпълнение) за ПЖПС на "БДЖ - Товарни превози" ЕООД” (Приложение № 1) на ВЪЗЛОЖИТЕЛЯ.

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението, като предложи начин за отстраняването им.

3. да не предоставя документи и информация на трети лица относно изпълнението на договора, както и да не използва информация, станала му известна при изпълнение на договорните задължения.

4. да определи лица, които ще отговарят за изпълнението на договора и ще подписват приемо - предавателните протоколи.

5. да приема и предприема съответните действия по отношение на направените в гаранционния срок рекламации.

6. да се съобразява с изискванията на ВЪЗЛОЖИТЕЛЯ и с разпоредбите на действащите нормативни актове за този вид дейност, включително тези за здравословни и безопасни условия на труд.

7. да сключи договор/договори за подизпълнение с посочените в офертата му подизпълнител/и в срок до 5 (пет) дни от сключване на настоящия договор и да предостави оригинален екземпляр на Възложителя в 3 /три/ дневен срок.

8. да не предлага на други лица произведените и маркираните изделия.

**V. КАЧЕСТВО И ГАРАНЦИОНЕН СРОК**

**Чл.8.(1)** ИЗПЪЛНИТЕЛЯТ гарантира, че въздухоспирателните кранове, предмет на доставка, съответстват на техническите изисквания на Възложителя, заложени в „Техническа спецификация за доставка на челни въздухоспирателни кранове LH3 1 ¼" и LH3 1" (ляво и дясно изпълнение) за ПЖПС на "БДЖ - Товарни превози" ЕООД”.

 **(2)** Гаранционият срок на въздухоспирателните кранове е …………… (съгласно офертата на Изпълнителя, но не-по-кратък от 24) месеца от датата на доставка.

**VІ. РЕКЛАМАЦИИ**

**Чл.9.(1)** Рекламации за количествени несъответствия и видими дефекти се правят в момента на получаване на въздухоспирателните кранове и се удостоверяват с приемо-предавателния протокол по чл.5, ал.6 от този договор.

 **(2)** Рекламации за качество, скрити дефекти и отклонения от изискванията наВъзложителя се правят с двустранно подписан протокол между оправомощени представители на двете страни, в срок до 1 (един) месец след изтичане на гаранционния срок, съгласно чл.8, ал.2 от договора, при положение, че са констатирани в рамките на гаранционния срок.

 **(3)** Изпълнителят е длъжен да се яви до 5 (пет) дни от писменото му уведомяване, за съставяне на протокола по ал.2. В случай на неявяване или непостигане на споразумение, рекламацията се удостоверява от независима организация за контрол.

**(4)** Липсващите резервни части предмет на рекламация се набавят/подменят с качествени такива, в едномесечен срок от датата на предявяване на рекламацията, за сметка на ИЗПЪЛНИТЕЛЯ. При неизпълнение на това задължение, некачествените въздухоспирателни кранове се считат за недоставени и ИЗПЪЛНИТЕЛЯТ дължи възстановяване на стойността им, както и санкциите, посочени в раздел VІІ от договора.

**(5)** За подменените в условията на гаранция въздухоспирателни кранове, започва да тече нов гаранционен срок, равен на договорения в чл.8, ал.2 от този договор.

**(6)** Рисковете и разходите, свързани с транспортирането на липсваща и/или некачествена стока и/или извършването на други необходими дейности от ИЗПЪЛНИТЕЛЯ по време на гаранционния срок, са за сметка на ИЗПЪЛНИТЕЛЯ.

**VІІ.** **НЕУСТОЙКИ**

 **Чл.10.(1)** В случай, че по вина на **ИЗПЪЛНИТЕЛЯ** не бъде спазен срокът за доставка или не бъде изпълнено което и да е друго задължение по договора, същият дължи неустойка, в размер на 0,5 % от стойността на договора, без ДДС, за всеки просрочен ден.

 **(2)** Начисляването на неустойката започва от деня на забавата и продължава до деня, предхождащ този на изпълнението на съответното задължение. Когато от неизпълнението са произлезли вреди (включително претърпени загуби и пропуснати ползи), чийто размер надвишава този на неустойката по предходната алинея, неустойката е в размер на причинените вреди.

 **Чл.11.** ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това. В случай, че размерът на гаранцията не е достатъчен, ВЪЗЛОЖИТЕЛЯТ има право да прихване неустойката от дължимите по договора плащания.

 **Чл.12.** Плащането на неустойките, уговорени в този договор, не ограничава правото на изправната страна да търси реално изпълнение.

**VІІІ. ГАРАНЦИЯ ЗА ИЗПЪЛНЕНИЕ**

 **Чл.13.(1)** При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение, в размер на 5% (пет на сто) от стойността на договора без ДДС, а именно …………………. лв. (…………………. лв. и …… ст.), с която ИЗПЪЛНИТЕЛЯТ обезпечава изпълнението на поетите задължения за период до един месец след изпълнението на договора.

 **(2)** Гаранцията се представя в една от следните форми:

 1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил свое задължение по договора за възлагане на обществената поръчка;

 2.парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

 3.застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора. Не се допуска отложено или разсрочено плащане на застрахователната сума по застрахователния договор.

 **(3)** **ВЪЗЛОЖИТЕЛЯТ** има право да усвои изцяло или част от Гаранцията за изпълнение, при неточно изпълнение на задължение по договора от страна на **ИЗПЪЛНИТЕЛЯ**, в това число при едностранното му прекратяване (разваляне) от **ВЪЗЛОЖИТЕЛЯ**, поради виновно неизпълнение на задължение на **ИЗПЪЛНИТЕЛЯ**.

 **(4)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателното приемане на доставките, без забележки, ако липсват основания за задържането от страна на ВЪЗЛОЖИТЕЛЯ на суми по нея.

 **(5)** Освобождаването на Гаранцията за изпълнение се извършва, както следва:

 1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.3, ал.1 от Договора;

 2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

 3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

 **(6)** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

 **(7)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

 **(8) ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки и обезщетения.

 **(9)** В случай, че банката издала гаранцията за изпълнение на договора, се обяви в несъстоятелност или изпадне в неплатежоспособност /свръх задлъжнялост, или й се отнеме лиценза, или откаже да заплати предявената от **ВЪЗЛОЖИТЕЛЯ** сума в 3-дневен срок, Възложителят има право да поиска, а **ИЗПЪЛНИТЕЛЯТ** се задължава да предостави, в срок до 5 работни дни от направеното искане, съответната заместваща гаранция от друга банкова институция.

 **(10)** Когато гаранцията за изпълнение е под формата на банкова гаранция, цялата или част от нея се усвоява чрез декларация до съответната банка, че **ИЗПЪЛНИТЕЛЯТ** е в неизпълнение на договора, без да е необходимо посочване на конкретни обстоятелства или представяне на доказателства.

 **(11)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ /в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

**1.1.** Да е влязла в сила;

**1.2**. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

**1.3.** да бъде със срок на валидност за целия срок на действие на Договора плюс 30 (тридесет) дни след изтичането му.

**1.4.** Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил свое задължение съгласно условията на договора, сключен с ВЪЗЛОЖИТЕЛЯ.

**1.5**. По застраховката не трябва да се прилага самоучастие на застрахования.

**1.6.** При противоречие между сключената застрахователна полица и Общите условия и/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя.

**1.7.** За доказване валидността на застраховката, изпълнителят следва да представи документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

 **(12)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**ІХ. СЪОБЩЕНИЯ**

 **Чл.14.(1)** Всички съобщения между страните, свързани с изпълнението на този договор са валидни, ако са направени в писмена форма и са подписани от оправомощени представители на **ВЪЗЛОЖИТЕЛЯ** и **ИЗПЪЛНИТЕЛЯ**.

 **(2)** За дата на съобщението се смята:

 - датата на предаването - при предаване на ръка на съобщението срещу подпис от страна на оправомощено лице;

 - датата на пощенското клеймо на обратната разписка - при изпращане по пощата;

 - датата на приемането - при изпращане по факс;

- датата на изпращането – при изпращане на съобщението по електронната поща.

**(3)** Валидни адреси за приемане на съобщения, свързани с изпълнението на този договор и предаване на документи са:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

“БДЖ – Товарни Превози” ЕООД

гр. София 1080, ул.”Иван Вазов” №3

 име:

длъжност:

тел.:

 **Чл.15.** При промяна на адреса съответната страна е длъжна да уведоми другата страна в тридневен срок от промяната. При неизпълнение на това задължение, всички съобщения, изпратени на последния валиден по договора адрес, се считат за надлежно получени.

**X. ПРЕКРАТЯВАНЕ НА ДОГОВОРА**

 **Чл. 16. (1)** Този договор се прекратява:

- с изпълнение на неговия предмет;

- при изтичане на уговорения срок;

- по взаимно съгласие на страните, изразено писмено;

- по реда на чл. 118 от ЗОП;

 **(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯ:

* забави изпълнението на някое от задълженията с повече от 5 (пет) работни дни;
* забави или откаже отстраняването на липси, несъответствия или дефекти на доставените части, констатирани по реда да договора;
* откаже да извърши доставка;
* използва подизпълнител, без да е декларирал това в офертата си или използва подизпълнител, който не е посочил в офертата си;
* бъде обявен в несъстоятелност или когато е в производство по несъстоятелност, или ликвидация.

 **3)** **ВЪЗЛОЖИТЕЛЯТ** може да прекрати договора с едноседмично предизвестие, без дължими неустойки и обезщетения и без необходимост от допълнителна обосновка.

 (4) Изменение на сключен договор за обществена поръчка се допуска по изключение, при условията на чл. 116 от ЗОП.

# **XI .ЗАКЛЮЧИТЕЛНИ РАЗПОРЕДБИ**

 **Чл. 17.** Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно – по съдебен ред, пред компетентния съд в гр.София.

 **Чл.18**. За всички неуредени в настоящия договор въпроси се прилага действащото законодателство на Република България.

 **Чл. 19.** Настоящият договор се състои от 7 /седем/ страници и се състави, подписа и подпечата в два еднообразни екземпляра, по един за всяка от страните.

 **Приложения:**

 1.Техническа спецификация за доставка на челни въздухоспирателни кранове LH3 1 ¼" и LH3 1" (ляво и дясно изпълнение) за ПЖПС, собственост на „БДЖ – Товарни превози” ЕООД – Приложение № 1;

 2. Ценово предложение на ИЗПЪЛНИТЕЛЯ – Приложение №2;

 3. Работни чертежи на изделията в 2 екземпляра, заверени от участника с оригинален подпис и печат, съгласувани от Възложителя.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**инж. Любомир Симеонов Илиев**

*Управител на „БДЖ – Товарни превози” ЕООД*